Minn L- Imżebbel . . . il- pulċinell ta' Ġeżebel . . . Bonn , 11 ta' Ġunju , 1865 Għażiża Lisbeth , Inkwantu l- prinċipju tiegħek li l- verità hija dejjem fuq in- naħa ta' l- iżjed diffiċli , sa ċertu punt , dan , nammettih . Madankollu , iebsa temmen li 2 immpoltiplikat bi 2 ma jagħmlux 4 ; ¿ allura dan minnu ? Mill- banda l- oħra , ¿ huwa tabilħaqq daqshekk diffiċli li sempliċiment taċċetta kull ma tkun trabbejt bih u li jkun , bil- mod il- mod , rabba l- għeruq fil- fondnett ; jiġifieri dak li jitqies bħala sagrosant fiċ- ċirku ta' qrabatek u ta' tant u tant nies twajba , u fuq kollox , dak li tassew iserraħ u jgħolli lill- bniedem ? ¿ M' huwiex iżjed diffiċli li ssib toroq ġodda , li tissielet mas- soltu , li ġġarrab l- insigurtà ta' l- indipendenza u l- għatir sikwit tas- sentimenti u anke tal- koxjenxa tiegħek , billi spiss tissokta mingħajr l- ebda faraġ , iżda dejjem bil- għan etern tal- veru , tas- sabiħ , u tas- sewwa ? ¿ Hija xi ħaġa deċiża , wara kollox , li aħna lkoll naslu għal dik il- viżjoni t' Alla , tad- dinja , u tar- rikonċiljazzjoni li ġġiegħlna nħossuna l- iżjed komdi ? Inpoġġiha aħjar : ¿ ir- riżultat ta' l- istħarriġ m' huwiex xi ħaġa totalment indifferenti għall- fittiexi ta' veru ? Fl- aħħar mill- aħħar , ¿ aħna lkoll infittxu s- serħan , il- paċi , u l- kuntentizza fl- istħarriġ tagħna ? Le , il- verità biss - anke jekk din tkun l- iżjed waħda odjuża u kerha . Mistoqsija ta' l- aħħar : ¿ li kieku aħna emminna , sa minn ċkunitna , fis- salvazzjoni ta' xi ħadd ieħor barra f' dik ta' Kristu , ngħidu aħna ta' Mawmettu , mhix ħaġa ċerta li konna se nesperjenzaw l- istess barka ? Qiegħed nirrimarkalek dan , għażiża Lisbeth , sabiex ingiddeb l- iżjed mezz t' evidenza komuni li jserrħu fuqu n- nies ortodossi li jiddeduċu l- infallibilità ta' twemminhom mill- esperjenza suġġettiva u ġewwiena . Kull fidi vera twettaq dak li l- persuna li jkollha l- fidi tispera li ssib fiha ; iżda l- fidi ma toffrix l- iċken rifda għal prova ta' verità oġġettiva . Għaldaqstant it- toroq tal- bnedmin jinfirdu hawn : jekk int tixtieq tistinka għall- paċi tar- ruħ u għall- kuntentizza , mela emmen ; kemmildarba tixtieq tkun devota tal- verità , stħarreġ . [ . . . ] Mużika : After All - David Bowie Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .